**Duke u bazuar në**:

Dispozitat ligjore të Nenit 9 par. 1 nënpar. 1.2, 1.4 dhe 1.7 dhe Nenit 26 par. 1 nënpar. 1.2 të Ligjit për Rregullatorin për Energji(Ligji Nr. 05/L-084, Nenit 10 paragrafi 1 nënparagrafi 1.2, 1.3, dhe 1.15 të Rregullës për Organizimin dhe Funksionimin e Zyrës së Rregullatorit për Energji, Nenit 15 paragrafi 2 i Manualit të Operimeve të Zyrës së Rregullatorit për Energji, Nenit 39 të Ligjit për Zyrtarët Publik Nr. 06/L-114 (Gazeta Zyrtare e Republikës së Kosovës /Nr. 8/11 mars 2019, Prishtinë), dhe Nenit 5 par. 3 lidhur me Nenin 52 – 64 të Rregullores (QRK) Nr. 16/2020 për Pranimin dhe Karrierën në Shërbimin Civil të Republikës së Kosovës, Zyra e Rregullatorit të Energjisë shpall:

**KONKURS I BRENDSHËM**

**Ngritje në detyrë (Avancim)**

Konkurimi për ngritjen në detyrë është i mbyllur dhe në të kanë të drejtë të marrin pjesë vetëm nëpunësit civilë ekzistues të një kategorie më të ulët të punësuar në të njëjtin apo në një tjetër institucion të shërbimit civil.

**Titulli i pozitës:**  UDHËHEQËS I DEPARTAMENTIT TË TREGUT TË ENERGJISË

**Klasa e pozitës:** Profesional

**Nr. i kërkuar:** 1

**Data e njoftimit:** 13.10.2021

**Afati për aplikim:** 28.10.2021-05.11.2021

**Institucioni:** Zyra e Rregullatorit të Energjisë

**Departamenti:**  Departamenti i Tregut të Energjisë

**Nr. i referencës:** ZRRE- 0023

1. **QËLLIMI DHE FUSHËVEPRIMI I POZITËS**

Udhëheqësi i tregut të energjisë menaxhon me Departamentin e Tregut të Energjisë dhe është përgjegjës për analizimin e çështjeve të strukturës së tregut, zbatimin e elementeve të konkurrencës së pjesëmarrësve në tregun e sektorit energjetik në Kosovë, me qëllim që të shmangen sjelljet kundër konkurrencës dhe abuzimet në rastin e monopolit në sektorin energjetik të Kosovës.

Ajo / ai analizon strukturën e tregut, bilancin energjetik, kapacitetin dhe sjelljen e pjesëmarrësve në treg në të gjitha segmentet e industrisë energjetike. Ajo / ai propozon masa për përmirësimin e furnizimit me energji elektrike dhe monitoron zbatimin e rregullave të tregut. Ajo / ai do të ndihmojë në përgatitjen e legjislacionit në lidhje me promovimin e një tregu konkurrues të energjisë bazuar në parimet e objektivitetit, transparencës dhe jo diskriminimit. Departamenti i udhëhequr nga ajo /a i bashkëpunon ngushtë me Departamentin e Çmimeve dhe Tarifave të ZRRE-së, për të siguruar përputhshmëri të duhur të modeleve të tregut, metodave të analizimit të dhënave, strukturave të kostove të ngjashme dhe strukturave tarifore.

Fushëveprimi i punës për këtë pozitë është si më poshtë:

* Analizimi i tregut të energjisë, i sistemit energjetik dhe furnizimit me energji
* Pajtueshmëria me rregullat e dizajnit të tregut
* Sqarime dhe ndihmë në procesin legjislativ sa i përket strukturës së tregut
* Zhvillimi i sistemit për monitorimin e tregut

**DETYRAT DHE PËRGJEGJËSITË**

* Monitoron tregun me shumicë dhe pakicë të energjisë elektrike dhe kujdeset për zbatimin e parimeve të tregut
* Monitoron zbatimin e detyrimit të transparencës prej të licensuarve;
* Kontrollon parashikimin e kërkesës dhe bilancit të kapacitetit të të licencuarve.
* Përgatitë analizën e kërkesave për çështjet e sigurisë së sistemit energjetik Mbledhë informata dhe analizon raportet nga gjeneratorët dhe prodhuesit në lidhje me daljet nga puna
* Përgatitë kërkesat për sigurinë e rrjetit të transmisionit (kriteret, numri dhe kohëzgjatja e daljeve nga puna, energjia e pa furnizuar)
* Merret me pyetjet që kanë të bëjnë me teknologjinë energjetike
* Merret me çështjet që kanë të bëjnë me mbrojtjen e mjedisit sa i përket tregut energjetik
* Mbështetë menaxhimin e kërkesave dhe programeve për kursimin e energjisë

**Pajtueshmëria me rregullat e dizajnit të tregut**

* Monitoron zbatimin e Rregullave të tregut, dhe kodeve të Operatorëve të Sistemit të Energjisë Elektrike;
* Ofron ndihmë për ndërmarrjet energjetike gjatë përgatitjes së kodeve të transmisionit dhe të shpërndarjes dhe jep këshilla për Bordin e ZRRE-së në lidhje me miratimin, rregullimin apo mosmiratimin e kodeve
* Siguron qasje jo diskriminuese në rrjetet energjetike dhe monitoron keqpërdorimin potencial të monopoleve natyrore
* Shqyrton elementet e strukturës së tregut si dhe ristrukturimin që ndërlidhet me punët përgatitore të industrisë energjetike
* Në bazë të kërkesës nga Ministria përgjegjëse për energji, jep këshilla për strategjinë e energjisë si dhe programet për zbatimin e strategjisë.

**Sqarime dhe ndihmë në procesin legjislativ sa i përket strukturës së tregut**

# Jep sqarime dhe këshilla në lidhje me sistemet energjetike, lidhjet për furnizim me energji, strukturat e tregut, teknologjitë energjetike dhe çështje të ngjashme

* Ndihmon në përgatitjen e legjislacionit në lidhje me procedurën për zgjidhjen e kontesteve si dhe çfarëdo legjislacioni tjetër të cilin ZRRE ka të drejtë ta nxjerrë në lidhje me strukturën e tregut.

# Bazat e të dhënave dhe monitorimi i tregut

* Përgatit raporte vlerësimi për zhvillimin e tregut të energjisë elektrike, përfshirë procedurat e blerjes së energjisë elektrike, planeve të investimeve dhe marrëveshjeve të pjesëmarrësve në tregun e energjisë elektrike;
* Monitoron Operatorin e Tregut mbi zbatimin e legjislacionit që lidhet me Tregun e Energjisë elektrike;
* Grumbullon të dhëna dhe informacionet e nevojshme nga pjesëmarrsit e tregut dhe të licencuarve të sektorit të energjisë elektrike dhe ngrohjes qendrore, etj.
* Në përputhje me gjetjet e monitorimeve, përgadit informacione për Bordin, përfshirë rekomandimet përkatëse ;
* Propozon ndryshimin ose amendamentimin e Rregullave të Tregut dhe akteve tjera që lidhen me tregun e energjisë;
* Analizon sjelljen e ndërmarrjeve energjetike në treg
* Analizon efektin e rrethanave të ndryshme në çmimet e tregut
* Krijon dhe menaxhon sistemin monitorues të çmimeve të tregut
* Çdo detyrë tjetër të caktuar nga mbikëqyrësi i saj / tij.

1. **KUSHTET PËR NGRITJE NË DETYRË (AVANCIM)**

* Nëpunësi të ketë të paktën pesë (5) vjet pune në pozitën e një kategorie më të ulët. Periudha e punës provuese llogaritet si kohë e pervojës në punë;
* Nëpunësi të mos jetë ndëshkuar me masën disiplinore të parashikuar nga nënparagrafi 1.3 i neni 47 të Ligjit për Zyrtarët Publikë, që nuk është shuar ende;
* Nëpunësi të jetë vlerësuar të paktën “mirë” për rezultatet individuale në punë, gjatë dy (2) viteve të fundit para konkurrimit për ngritje në detyrë.

1. **KËRKESAT E PËRGJITHSHME FORMALE DHE TË NEVOJSHME**

**KËRKESAT / KUALIFIKIMET PROFESIONALE**

* Diplomë universitare në ekonomi, apo inxhinieri elektrike
* Njohje e mirë e sistemit energjetik të Kosovës dhe rajonit më të gjerë të Evropës Juglindore;
* Njohuri për Direktivat e zbatueshme të KE-së dhe për strukturat e tregut energjetik në nivel ndërkombëtar;
* Njohje e punës me kompjuter;
* Njohuri të punës me programet Microsoft Office;
* Njohja e shkëlqyer e njërës gjuhë zyrtare është obligative dhe njohja e gjuhës së dytë zyrtare është e dëshirueshme;
* Njohja e mirë gjuhës angleze është e obligueshme;
* Shkathtësi të fuqishme menaxhuese dhe drejtuese, sikurse krijimi i ekipit, motivimi i njerëzve dhe nxitja e ndryshimeve;
* Aftësi për përcaktimin e drejtimeve strategjike;
* Aftësi për punë efektive në mjedis shumë etnik dhe shumë kulturorë;
* Aftësi për të punuar me nivelin më të lartë të konfidencialitetit dhe transparencës;

1. **DOKUMENTACIONI I CILI DUHET TË DORËZOHET:**

* Kopjet e diplomave të dhëna nga institucionet arsimore;
* Kopjet e dëshmisë së punësimit;
* Kopjet e dëshmisë së trajnimeve;
* Kopje të vlerësimeve të punës për dy vitet e fundit;
* Dokument që dëshmon se nuk keni ndonjë masë disiplinore që nuk është shuar ende;

1. **DATA E DALJES SË REZULTATEVE PARAPRAKE:**

Lista e kandidatëve të cilët plotësojnë kushtet për ngritje në detyrë (AVANCIM) do të shpallet më së largu deri më datën 10.11.2021, në faqen elektronike të ZRRE-së: www.ero-ks.org;

1. **DATA, VENDI DHE ORA KU DO TË ZHVILLOHET VLERËSIMI:**

18.11.2021 duke filluar nga ora 10:00 Salla e takimeve (ZRRE);

1. **FUSHA E NJOHURIVE, AFTËSIVE DHE CILËSIVE QË DO TË VLERËSOHEN:**

* Njohuri të thellë dhe të specializuara në fushën profesionale specifike;
* Nivel të lartë të njohurive profesionale ose teknike të fushës përkatëse dhe të kuptuarit e fushave që ndërlidhen me detyrat dhe përgjegjësitë;
* Njohuri të gjera të fushës, të metodave kërkimore, që ndihmojnë në përgatitjen e raporteve bazike ose analitike;
* Aftësi të arsyetimit logjik dhe analizës;
* Shkathtësi hulumtuese, analitike, vlerësuese dhe formulim të rekomandimeve dhe këshillave profesionale;
* Aftësi komunikimi dhe ndikim personal, përfshirë aftësi për të përfaqësuar.

1. **MËNYRA E VLERËSIMIT TË KANDIDATËVE/APLIKANTËVE:**

* vlerësimin nëpërmjet një testimi me shkrim;
* vlerësimin e jetëshkrimit /CV, dhe

vlerësimin nëpërmjet një interviste me gojë.

1. **MËNYRA E NJOFTIMIT DHE KOMUNIKIMIT ME KANDIDATËT:**

Përmes emailit dhe faqes elektronike te ZRRE-së: www.ero-ks.org

1. **MËNYRA E APLIKIMIT**

Përmes emailit të ZRRE-së [rekrutimi@ero-ks.org](mailto:rekrutimi@ero-ks.org);

Aplikacionet e dorëzuara pas afatit të paraparë nuk pranohen dhe aplikacionet e mangëta refuzohen

1. **DATA E SHPALLJES SË REZULTATEVE PËRFUNDIMTARE**

Në përfundim të vlerësimit, fituesi do të shpallet përmes faqes elektronike të ZRRE-së: [www.ero-ks.org](http://www.ero-ks.org). Të gjithë kandidatët pjesëmarrës në këtë procedurë do të njoftohen individualisht në mënyrë elektronike.

*Komunitetet joshumicë dhe pjesëtarët e tyre kanë të drejtë për përfaqësim të drejtë dhe proporcional në shërbimin civil të Kosovës, siç specifikohet në Ligj. Komunitetet jo-shumicë dhe pjesëtarët e tyre, gjinia më pak e përfaqësuar dhe personat me aftësi të kufizuara inkurajohet të aplikojë për pozitat e shpallura. Aplikacionet e dorëzuara pas afatit të paraparë nuk pranohen dhe aplikacionet e mangëta refuzohen.*